钦定古今图书集成/理学汇编/学行典/第299卷 > 扬雄法言 > 《渊骞篇》
## 钦定古今图书集成/理学汇编/学行典/第299卷 > 扬雄法言 > 《渊骞篇》

“君子绝德，小人绝力。”或问绝德。曰：“舜以孝，禹以功，皋
陶以谟，非绝德耶？力秦悼武、乌获、任鄙，扛鼎抃牛，非
绝力耶？”或问“勇。”曰：“轲也。”曰：“何轲也？”曰：“轲也者，谓孟轲
也。若荆轲，君子盗诸？请问孟轲之勇。”曰：“勇于义而果
于德，不以贫富贵贱死生动其心于勇也。其庶乎！
仲尼，世之师也。见其貌者肃如也；闻其言者，愀如也；
观”其行者穆如也。但闻以德诎人矣，未闻以德诎于
人也。仲尼畏人也。或曰：《育贲》。曰：“《育贲》也，人畏其力而
侮其德，《请条》曰：‘非正不视，非正不听，非正不言，非正不行。夫能正其视听言行者，昔吾先师之所畏也。如
视不视，听不听，言不言，行不行，虽有《育贲》，其犹侮诸’？”